Tony Curtis

**Tony Curtis** (født **Bernhard Schwartz**; 1925–2010) var en amerikansk skuespiller.

## Liv og virke
### Bakgrunn
Bernard Schwartz, eller Tony Curtis, ble født i en jødisk familie som sønn av Emanuel Schwartz (som senere kalte seg Manuel) og Helen Klein som drev en skredderforretning. Foreldrene kom fra småbyen Mátészalka i Ungarn. Bernard vokste opp i fattigdom, først på Manhattan og senere i et tøft område i Bronx i delstaten New York. Inntil han var seks år gammel talte han bare jiddisch og ungarsk.

Som elleveåring ble han medlem i en beryktet gatebande. Det var på en velgjørenhetsinnretning i kvartalet at han første gangen fikk smak for teater, der han spilte en liten pike i et eventyrstykke om Kong Arthur.

I 1943 meldte Curtis seg til United States Navy og tjenestegjorde på et støtteskip for undervannsbåter. Nærmere krigsslutt ble han alvorlig skadet i en arbeidsulykke. I 1945 – etter å ha fått pleie og krigen var over – fikk han krigsskadeerstatning og gjenopptok sin avbrutte highschool-studier for en kortere tid.

### Tidlig karriere
I ungdomsårene var Curtis med i flere teaterstykker i New York. Han arbeidet også ved Yiddish Theatre i Chicago på tross av at han ikke kunne språket. Han lærte seg manuset fonetisk. Han kalte seg selv **B. White** i denne perioden.

### Senere karriere
Curtis var mest populær på slutten av 1950-tallet og begynnelsen av 1960-tallet. Han har medvirket i over 100 filmer og i flere TV-serier, og gestaltet både dramatiske og komiske rollefigurer. Fra begynnelsen av 1980-tallet konsentrerte han seg mest om sin store hobby som var å male bilder.

Tony Curtis huskes kanskje mest for sin rolle i filmen Noen har det hett. Han har fått en stjerne på Hollywood Walk of Fame.

Curtis spilte også Danny Wilde i TV-serien The Persuaders (på norsk Gullguttene) sammen med Roger Moore i rollen som Lord Brett Sinclar.

I 1998 grunnla han Emanuel Foundation for Hungarian Culture, en organisasjon som skal vedlikeholde synagoger og jødiske gravplasser i Ungarn. Han tilegnet organisasjonen de 600&nbsp;000 ungarere som døde i Holocaust.

### Familieforhold
Tony Curtis var gift seks ganger:
* Janet Leigh (1951&ndash;1962) – 2 barn – Kelly (f. 17. juni 1956) og Jamie Lee (f. 22. november 1958).
* Christine Kaufmann (1963&ndash;1967) – 2 barn (døtre)
* Leslie Allen (1968&ndash;1982) – 2 barn
* Andrea Savio (1984&ndash;1992)
* Lisa Deutsch  (1993&ndash;1994)
* Jill Vandenberg Curtis (1998&ndash;2010)

## Filmer (utvalg)
* *[[Den søte duft av suksess]]* (1957)
* *[[Vikingene (film)|Vikingene]]* (1958)
* *[[Noen har det hett]]* (*Some Like It Hot*) (1959)
* *[[Spartacus (film)|Spartacus]]* (1960)
* *[[Når Paris bobler]]* (1964)
* *[[The Boston Strangler (film)|The Boston Strangler]]* (1968)
* *[[Rosemary's Baby]]* (1968) (stemme)
* *[[The Persuaders!]]* (1971–1972) (TV-serien kjent under navnet «Gullguttene» med Roger Moore)
* ** (1974)
* *[[Greven av Monte Cristo (1975)|Greven av Monte Cristo]]* (1975)
* *[[Sextette]] (1978)
* *Skyt mesteren* (1979)
* *Insignificance* (1985)
* *The Web* (1995)

== Referanser ==
<references />

== Eksterne lenker ==
* 
* 
* 
* [http://www.oralhistoryproject.com/TonyCurtis1.html Biography]  and [http://www.oralhistoryproject.com/tcurtis_navy.html naval service]  from the California Center for Military History website
* 2009 [https://web.archive.org/web/20101011184745/http://mnw.squarespace.com/magicnewsfeed/2010/9/30/broken-wand-tony-curtis.html interview] with Dodd Vickers for the [http://www.magicnewswire.com Magic Newswire] 
* 2007 [https://web.archive.org/web/20110716212835/http://sciences.aum.edu/~nthomas9/newstony.html interview] by Nick Thomas in Nevada Magazine
* [http://film.guardian.co.uk/interview/interviewpages/0,2274258,00.html John Patterson, *Some like it very hot (Interview),* The Guardian, 18 April 2008]
* [http://entertainment.timesonline.co.uk/tol/arts_and_entertainment/visual_arts/article3779814.ece Alison Jackson, *Some tormented Hollywood souls still like their gossip hot, Profile: Tony Curtis,* Sunday Times, 20 April 2008] 
* [https://web.archive.org/web/20110920220616/http://www.frenchcx.com/en_films/tonyc-en.html Documentary film, *The Jill & Tony Curtis Story'']
* Photographs and literature